Na podlagi tretjega odstavka 20.a in tretjega odstavka 21.a člena Zakona o morskem ribištvu (Uradni list RS, št. 115/06 in \_\_/15) izdaja minister za kmetijstvo, gozdarstvo in prehrano

**P R A V I L N I K**

**o evidenci ribiških plovil in evidenci plovil, ki se uporabljajo v akvakulturi**

**1. člen**

**(vsebina)**

Ta pravilnik določa pravila za vpis in izpis ribiških plovil iz evidence ribiških plovil in evidence plovil, ki so uporabljajo v akvakulturi ter dodelitev enotne identifikacijske številke ribiškega plovila ali plovila, ki se uporablja v akvakulturi (v nadaljnjem besedilu: CFR).

**2. člen**

(pomen izrazov)

V tem pravilniku uporabljeni izrazi imajo naslednji pomen:

- skupna brutotonaža pomeni vsoto brutotonaž za vsa ribiška plovila, ki so vpisana v evidenco ribiških plovil;

- skupna moč motorjev vsoto moči motorjev za vsa ribiška plovila, ki so vpisana v evidenco ribiških plovil;

- najvišja dovoljena brutotanaža pomeni

- najvišja dovoljena moč motorjev

- prosta brutotonaža pomeni razliko med najvišjo dovoljeno brutotonažo in skupno brutotonažo,

- prosta moč motorjev pomeni razliko med najvišjo dovoljeno močjo motorjev in skupno močjo motorjev.

1. EVIDENCA RIBIŠKIH PLOVIL

**3. člen**

(vpis ribiškega plovila v evidenco ribiških plovil)

V evidenco ribiških plovil se lahko vpiše ribiško plovilo:

* za katerega ni bila nikoli prejeta državna pomoč za trajno ukinitev ribolovnih dejavnosti v katerikoli državi članici Evropske unije (v nadaljevanju: država članica),
* za katerega ni bilo nikoli trajno odvzeto dovoljenje za gospodarski ribolov,
* ki je vpisano v vpisnik ladij ali vpisnik morskih čolnov pri pristojnem organu za pomorstvo kot plovilo, katerega namen uporabe je gospodarski ribolov.

4. člen

**(vloga za vpis v evidenco ribiških plovil)**

(1) Vlogo za vpis čolna v evidenco ribiških plovil vloži lastnik ribiškega plovila.

(2) Iz vloge morajo biti razvidni naslednji podatki:

* registrska številka ribiškega plovila;
* ime ribiškega plovila;
* CFR, razen v primeru prvega vpisa v evidenco ribiških plovil;
* podatki o lastniku in uporabniku plovila (osebno ime in EMŠO ter naslov stalnega oziroma začasnega bivališča za fizično osebo oziroma firma in sedež ter matična številka za pravno osebo ali samostojnega podjetnika posameznika, če je lastnik ali uporabnik tujec, pa tudi datum in kraj rojstva tujca).

(3) Vloga za vpis v evidenco ribiških plovil mora vsebovati dokazila o izpolnjevanju pogojev iz prejšnjega člena tega pravilnika, razen tistih, ki se vodijo v uradnih evidencah.

**5. člen**

**(postopek vpisa v evidenco ribiških plovil)**

(1) Vloge se obravnavajo po vrstnem redu glede na čas oddaje popolne vloge.

(2) Ob vpisu plovila v evidenco ribiških plovil bruto tonaža ribiškega plovila ne sme presegati proste bruto tonaže ter moč motorja ribiškega plovila ne sme presegati proste moči motorjev.

(3) Če ob oddaji popolne vloge bruto tonaža ribiškega plovila presega prosto bruto tonažo ali moč motorja ribiškega plovila presega prosto moč motorjev, se ribiško plovilu uvrsti na čakalni listo. Ribiško plovilo se vpiše v evidenco ribiških plovil šele, ko je prosta bruto tonaža večja ali enaka od bruto tonaže ribiškega plovila in je prosta moč motorjev večja ali enaka od moči motorja ribiškega plovila.

(4) V primeru iz prejšnjega odstavka se vlagatelja obvesti o uvrstitvi na čakalni listo.

**6. člen**

(izpis iz evidence ribiških plovil)

1. Ribiško plovilo se izpiše iz evidence ribiških plovil:

* s izpisom ali izbrisom ribiškega plovila iz vpisnika ladij ali vpisnika čolnov;
* s spremembo namembnosti ribiškega plovila;
* s trajnim odvzemom dovoljenja za gospodarski ribolov;
* ob povečanju bruto tonaže ali moči motorja ribiškega plovila brez predhodne odobritve ministrstva;
* ob prodaji ribiškega plovila v tujino;
* na zahtevo lastnika ribiškega plovila;
* če je bila za ribiško plovilo prejeta državna pomoč za trajno ukinitev ribolovnih dejavnosti.

1. Bruto tonaža izpisanega plovila se prišteje k prosti bruto tonaži, razen v primeru zadnje alineje prejšnjega odstavka.
2. Moč motorjev izpisanega plovila se prišteje k prosti moči motorjev, razen v primeru zadnje alineje prvega odstavka tega člena.

**7. člen**

(izpis in vpis ribiškega plovila istega lastnika iz evidence ribiških plovil)

(1) V primeru, da se ribiško plovilo izpiše iz evidence ribiških plovil na zahtevo lastnika, hkrati pa isti lastnik poda vlogo za vpis drugega ribiškega plovila v evidenco ribiških plovil, se ne glede na določila 5. člena tega pravilnika, drugo ribiško plovilo istega lastnika vpiše v evidenco ribiških plovil, če njegova bruto tonaža ne presega bruto tonaže izpisanega plovila in njegova moč motorja ne presega moči motorja izpisanega plovila.

(2) Razlika med bruto tonažo izpisanega ribiškega plovila in vpisanega ribiškega plovila se prišteje k prosti bruto tonaži.

(3) Razlika med močjo motorja izpisanega ribiškega plovila in vpisanega ribiškega plovila se prišteje k prosti moči motorjev.

8. člen

**(sprememba podatkov o ribiškem plovilu v evidenci ribiških plovil)**

(1) Vlogo za spremembo obstoječih podatkov v evidenci ribiških plovil mora podati lastnik plovila najkasneje v treh dneh po nastali spremembi.

(2) Iz vloge za spremembo obstoječih podatkov morajo biti razvidni podatki o lastniku plovila, CFR ter podatki, ki se spreminjajo.

1. EVIDENCA PLOVIL, KI SE UPORABLJAJO V AKVAKULTURI

**9. člen**

(vpis plovila v evidenco plovil, ki se uporabljajo v akvakulturi)

V evidenco plovil, ki se uporabljajo v akvakulturi, se lahko vpiše plovilo, ki je vpisano v vpisnik ladij ali vpisnik morskih čolnov pri pristojnem organu za pomorstvo kot plovilo, katerega namen uporabe je gospodarski ribolov.

10. člen

**(vloga za vpis plovila v evidenco plovil, ki se uporabljajo v akvakulturi)**

(1) Vlogo za vpis čolna v evidenco ribiških plovil vloži lastnik plovila, ki se bo uporabljalo v akvakulturi.

(2) Iz vloge morajo biti razvidni naslednji podatki:

* registrska številka ribiškega plovila;
* ime ribiškega plovila;
* CFR, razen v primeru prvega vpisa v evidenco ribiških plovil;
* podatki o lastniku in uporabniku plovila (osebno ime in EMŠO ter naslov stalnega oziroma začasnega bivališča za fizično osebo oziroma firma in sedež ter matična številka za pravno osebo ali samostojnega podjetnika posameznika, če je lastnik ali uporabnik tujec, pa tudi datum in kraj rojstva tujca).

(3) Vloga za vpis v evidenco plovil, ki se uporabljajo v akvakulturi, mora vsebovati dokazila o izpolnjevanju pogojev iz prejšnjega člena tega pravilnika, razen tistih, ki se vodijo v uradnih evidencah.

**11. člen**

**(postopek vpisa plovila v evidenco plovil, ki se uporabljajo v akvakulturi)**

Vloge se obravnavajo po vrstnem redu glede na čas oddaje popolne vloge.

**12. člen**

(izpis plovila iz evidence plovil, ki se uporabljajo v akvakulturi)

Plovilo, ki se uporablja v akvakulturi, se izpiše iz evidence plovil, ki se uporabljajo v akvakulturi:

* s izpisom ali izbrisom plovila iz vpisnika ladij ali vpisnika čolnov;
* s spremembo namembnosti plovila;
* ob prodaji plovila, ki se uporablja v akvakulturi, v tujino;
* na zahtevo lastnika plovila.

**13. člen**

(CFR)

(1) Vsakemu plovilu se ob prvem vpisu v evidenco ribiških plovil ali ob prvem vpisu v evidenco plovil, ki se uporabljajo v akvakulturi, dodeli CFR.

(2) Isti CFR se ne sme spremeniti ali dodeliti na drugo plovilo.

(3) Ne glede na določbo prvega odstavka tega člena, plovilo ohrani CFR, če mu je že bil dodeljen v katerikoli državi članici EU.

1. PREHODNA IN KONČA DOLOČBA

**14. člen**

(prehodna določba)

Podatki v evidenci ribiških plovil in evidenci plovil, ki se uporabljajo v akvakulturi, se uskladijo s podatki iz registra plovil, ki ga vodi Uprava Republike Slovenije za pomorstvo, v šestih mesecih od uveljavitve tega pravilnika.

**15. člen**

(končna določba)

Ta pravilnik začne veljati petnajsti dan po objavi v Uradnem listu Republike Slovenije.

Št.

Ljubljana, dne

EVA

Mag. Dejan Židan l.r.

Minister

za kmetijstvo, gozdarstvo in prehrano